2015. gada 17. martā Rīkojums Nr. 128

Rīgā (prot. Nr. 15  2. §)

**Par finansējumu Latvijas prezidentūras nodrošināšanai Eiropas Savienības Padomē**

1. Atļaut ministrijām un citām centrālajām valsts iestādēm izmantot likumā "Par valsts budžetu 2015. gadam" ministriju un citu centrālo valsts iestāžu budžetos plānoto finansējumu budžeta programmā 96.00.00 "Latvijas prezidentūras Eiropas Savienības Padomē nodrošināšana 2015. gadā", lai nodrošinātu pasākumus, kas papildus iekļauti Latvijas prezidentūras Eiropas Savienības Padomē laikā Latvijā notiekošo pasākumu precizētajā kalendārā (apstiprināts Ministru kabineta 2014. gada 23. decembra sēdē (prot. Nr. 72  92. §)), kā arī citiem pasākumiem, kas saskaņoti ar Latvijas prezidentūras Eiropas Savienības Padomē sekretariātu un ir saistīti ar Latvijas prezidentūru Eiropas Savienības Padomē.

2. Atļaut budžeta programmā 96.00.00 "Latvijas prezidentūras Eiropas Savienības Padomē nodrošināšana 2015. gadā" (programmas izdevumi plānoti, pamatojoties uz 2012.–2014. gadā Ministru kabineta pieņemtajiem rīkojumiem par nepieciešamo finansējumu Latvijas prezidentūras Eiropas Savienības Padomē 2015. gadā sagatavošanai un nodrošināšanai) izdevumu pozīcijās "Atlīdzība", "Preces un pakalpojumi" un "Pamatkapitāla izveide" izveidojušos finanšu līdzekļu ekonomiju novirzīt izdevumu segšanai, kas saistīti ar šā rīkojuma 1. punktā minēto pasākumu nodrošināšanu, ja tiek ievēroti likuma "Par valsts budžetu 2015. gadam" 33. pantā minētie nosacījumi.

Ministru prezidente Laimdota Straujuma

Ārlietu ministra vietā –

iekšlietu ministrs Rihards Kozlovskis